stanford-oval/wikipedia huggingface dataset:
השוטרים

| --- | --- |
כרזת הסדרה
כרזת הסדרה
 מבוסס על:  פרשת השוטרים הנוקמים
 סוגה:  דרמת מתח
 יוצרים:  רותם שמיר  יובל יפת
 כותבים:  יובל יפת  אדוה בולה  ליאור חפץ (עונה 1)  דקל ניצן (עונה 2)  יואב נתניהו (עונה 2)
 בימוי:  רותם שמיר (עונה 1) דן סחר (עונה 2)
 שחקנים:  צחי הלוי שני כהן  מאור שוויצר   דני שטג   דניאל גד   שלומי יפרח   נמרוד הוכנברג  דור הררי   אסף זגה   בן צ׳רי   אלי אלטוניו   אביב בוכלר   מיכה סלקטר
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  16
 הפקה
 חברת הפקה:  קודה תקשורת
 אורך פרק:  45 - 70 דקות
 שידור
 רשת שידור:  קשת 12
 תקופת שידור מקורית:  25 בינואר 2021 – 7 באוגוסט 2023
 קישורים חיצוניים
 www.mako.co.il/tv-the_cops
 דף התוכנית ב-IMDb
השוטרים היא דרמת פשע משטרתית ישראלית שעלתה לשידור ב-25 בינואר 2021 ומשודרת בקשת 12. את הסדרה יצרו רותם שמיר ויובל יפת. ביימו אותה רותם שמיר (עונה 1) ודן סחר (עונה 2) והתסריטאי הראשי הוא יובל יפת. הסדרה צולמה ברובה בצפון הארץ ובנהריה, הסדרה נכתבה בהשראת פרשת השוטרים הנוקמים, כאשר בתחילה שם הסדרה היה "השוטרים הנוקמים".
נעימת הנושא הנלווית לפתיח הסדרה, היא השיר "נהריה" בביצועו של מייק בורשטיין.
העונה השנייה והאחרונה עלתה לשידור ב-13 ביוני 2023. לעונה השנייה לוהקו יפתח קליין, פיראס נסאר, אלי אלטוניו, אולה שור סלקטר ועידו טאקו.
לסדרה לא תופק עונה שלישית.
עלילה > עונה 1

אלון שנהב (צחי הלוי), קצין בילוש מצטיין שמוצאו מנהריה ועבר לתל אביב-יפו, מתבקש לחזור לעיר מולדתו ולתפקד שם כקצין בילוש במשך שנה. כשהוא חוזר הוא מגלה שבעיר פועל ללא הפרעה, ארגון הפשיעה של מאור עזרא (שלומי יפרח). אלון מבין שעל מנת להילחם בעזרא, ראשית עליו לשקם את מעמדם הציבורי של השוטרים בעיר. בהמשך הוא נסחף ביחד עם צוות קטן של חבריו מהתחנה למסע מסובך ובלתי חוקי שמכריח אותם לבגוד בחוק, בערכים שלהם ובכל מה שהאמינו בתור שוטרים.
עלילה > עונה 2 ואחרונה

לאחר שחרורם ממאסר השוטרים מקווים לחזור למשטרה, אך מופקרים לגורלם. הם מקבלים הצעה שתדרוש מהם לצעוד רחוק יותר לצד האפל של החוק והמוסר. יחד הם יוצאים למסע מסוכן ומטלטל, הם מצטרפים לארגון פשיעה הגדול והאכזרי של לירז באומן (דור הררי) בתור סמויים באתגר שלוקח אותם עד לקצה על מנת להחזיר לעצמם את מקום העבודה בתור שוטרים ואת הכבוד שאבד.
במרכז הפרק האחרון של הסדרה עומד: "הסוף". הלוויתהם של מאור ויואב נגמרו, דדה ממשיך את דרכו של מאור ואת הדיל עם ראש העיר, ושולח עבריינים לקלפיות לאיים על האזרחים להצביע לבנימיני. ראובן ואלון מממשיכים את פעולתם כסמויים ומנסים למצוא דרך לעצור את באומן וטארק, ראובן מבצע את הברחת הנשק וסמים מלבנון, כששוטרים אורבים במפעלו של טארק. טארק מתחיל לפרוק את הסחורה ללא באומן, שבדיעבד מבין שישנה מלוכדת כשהוא מבחין בנשקיהם של השוטרים שממתינים לפעולה בחוץ, ובורח.
באומן, עוזרו ואלון בורחים ליכטה של באומן. שם באומן מתרגז ומניח כי ישנו סמוי שמקורב אליו. בתום ויכוח עם ישי, וסירוב ישי להתפשט בכדי לבודקו שהוא אינו נושא על גופו מכשיר האזנה, באומן יורה בו למוות. לאחר שאלון מתפשט בהוראת באומן באיומי אקדח, מגלה באומן את מכשיר האזנה בקופסת הסיגריות. השניים נאבקים, ואלון גובר על באומן ומשתקו. מספר סירות משטרה מקיפות את הספינה, ובאומן נעצר. בבחירות דניאל מנצח ומיקי השומעת על המאבק ממהרת לעזוב לפגוש את אלון. באומן נשפט למאסר עולם בעוון רצח. כחודש לאחר האירועים מהפרק הקודם מתקיימת אזכרת ה-30 יום של יואב, אשר נקבר כשוטר מן המניין. במהלך טקס האזכרה ראובן ואלון לבושים במדיהם, ואופק נראה ברקע. בתום הטקס מפקד מחוז צפון שואל את אלון לגבי החלטה לתפקידו העתידי ורומז כי הוא קיבל כבר מספר הצעות, אלון מחליט שהוא לא חוזר למשטרה בעקבות האירועים אותו חווה - ומעדיף לפרוש כרב-פקד. בסצנה האחרונה בסדרה אלון, אדרי וראובן נמצאים יחדו על חוף נהריה, ומאושרים בעקבות הצלחותם חסרת התקדים לטובת העיר נהריה.
דמויות > משפחת שרעבי-שנהב

אלון שנהב (צחי הלוי) – קצין בילוש מצטיין מנהריה שעבר לתל אביב-יפו. עִברת את שם משפחתו מ"שרעבי" ל"שנהב". משחק את יניב אשור מהפרשה המקורית. אלון מתבקש לחזור לעיר מולדתו ולתפקד שם כקצין בילוש במשך שנה כדי לקבל הזדמנות ללימודים מחוץ לישראל. מנהל את מבצע הנקמה נגד ארגון הפשע של מאור עזרא. חיסל את מאור עזרא כנקמה על רצח יואב.
מיקי שנהב (שני כהן) – אשתו של אלון. עובדת בפרקליטות מחוז חיפה. עוזבת את נהריה בעקבות מעשי הפשיעה של מאור עזרא, אך לאחר מכן חוזרת עם תום. בעונה השנייה מתאהבת בדניאל קלנר.
תום שנהב (אביב בוכלר) – בתם המתבגרת של אלון ומיקי, תלמידת כיתה י"א. חברה של עמית.
עובד שרעבי (אורי גבריאל) – אביו של אלון, שוטר בגמלאות.
שולה שרעבי (ריטה שוקרון) – אמו של אלון, מתגוררת עם בעלה בנהריה.
ענבל שרעבי (שני שלם) – אחותו של אלון.
דמויות > משטרת ישראל

יעקב (קובי) אדרי (מאור שוויצר) – רכז המודיעין. משתתף במבצע הנקמה נגד ארגון הפשע של מאור עזרא. בן זוגה של הדס. הופך לעד מדינה ובכך שולח את אלון, ראובן ויואב למעצר. הודח מתפקידו לאחר שהמשיך את ההפעלה הסמויה ללא אישור.
ראובן פרץ (דני שטג) – בלש במשטרת נהריה. משתתף במבצע הנקמה נגד ארגון הפשע של מאור עזרא.
יואב קשתי (דניאל גד) – שוטר צעיר במשטרת נהריה. אחיינו של אלון. משתתף במבצע הנקמה נגד ארגון הפשע של מאור עזרא. נרצח על ידי מאור עזרא בתום העונה השנייה.
יהודה פולג (מיכה סלקטר) (עונה 1) – מפקד תחנת נהריה.
שמואל ויינברג (נתן דטנר) (עונה 1) – מפקד מחוז צפון.
עמי עטיה (אלי פיניש) (עונה 1) – בלש במשטרת נהריה, מכיר את אלון מתקופת היסודי והתיכון, עזב לתחנת עכו לאחר שארגון הפשע של מאור ניסה לפגוע במשפחתו.
עמירם (פיני קידרון) (עונה 2) - מפקד התחנה שמסרב להחזיר את השוטרים למשטרה.
שאדי (פיראס נסאר) (עונה 2) - שוטר, שותף של קובי. נרצח בעת מילוי תפקידו.
דמויות > המחלקה לחקירות שוטרים

מאיה (רותי אסרסאי) (עונה 1) - חוקרת מח"ש.
רלר (מורדי גרשון) (עונה 1) - חוקר מח"ש.
רומנו (נבו קמחי) - איש ימ"ר שמשתף פעולה עם מח"ש. בעונה השנייה הוא המפעיל של קובי ושאדי.
דמויות > ארגון הפשע

מאור עזרא (שלומי יפרח) – עבריין צעיר העומד בראש ארגון פשיעה מקומי. דמותו מבוססת על העבריין הישראלי, מיכאל מור. נעצר על ידי יחידת הבילוש. חוסל על ידי אלון בתום העונה השנייה.
לירז באומן (דור הררי) – יד ימינו של מאור, המוח של הארגון. לאחר שמאור חושב שבאומן מסר את מיקומו של מאור למתנגדיו, הוא מנסה להרוג אותו אך ללא הצלחה. בעונה השנייה משתלט על מיקומו של מאור כעבריין הראשי. נעצר בסוף העונה השנייה.
ניסן (נמרוד הוכנברג) – חייל בכיר בארגון, צלע שלישית למאור ובאומן. פסיכופת והמבצע הראשי של הארגון. איש סודו של מאור, המנהל עבורו את המועדונים והקזינו. לאחר מעצרו הוא מסגיר את מיקומו של מאור. בעונה השנייה יואב סוחט אותו שיהרוג את מאור אך מאור משתלט עליו ורוצח אותו.
ישי (אסף זגה) - יד ימינו ואיש סודו של לירז באומן, עבריין בארגון הפשע. בעונה השנייה מצטרף לבאומן. נרצח על ידי באומן.
דדה (אלי אלטוניו) (עונה 2) - גיסו של מאור עזרא שמנסה להחזיר אותו לשלוט בנהריה.
שגיא (בן צ׳רי) (עונה 2) - עבריין בארגון הפשיעה של מאור עזרא, שגיא מנסה לבסס את מעמדו כעבריין בכיר בארגונו של מאור. לאחר החיסול של מאור, שגיא מעיף את דדה שהיה יד ימינו של מאור ומשתלט על נהריה.
טארק אלבאדר (אמיר בוטרוס עונה 2)-בן למשפחת הפשע אלבאדר, משתף פעולה עם באומן. נעצר בסוף העונה השנייה.
דמויות > דמויות נוספות

סיגל אלפסי (הדר רצון-רותם) (עונה 1)– האקסית של אלון. מנהלת בית הספר בו לומדת תום.
עו"ד מלי רביע (שירי מימון) (עונה 1) – עורכת הדין של ארגון הפשע.
אמסלם (יואב בר-לב) (עונה 1) - מנכ"ל העירייה שהתפטר לאחר איומיו של באומן.
רוזיליו (חי מאור) (עונה 1) - שוטר מושחת שעובד בסתר בארגון הפשע של מאור. נעצר ונחקר על ידי מח"ש.
דניאל קלנר (יפתח קליין) (עונה 2) - מועמד לראשות העיר. מאוהב במיקי ומגייס אותה לניהול הקמפיין. בעבר היה מפקד סיירת מטכ"ל. זוכה בבחירות לראשות עיריית נהריה.
ציון הקצב (אבי טנג'י) ( עונה 2 רק ב 2 פרקים) ציון קצב דתי המעסיק את ראובן בעקבות אי הצלחתו למצוא עבודה לאחר שחרורו מהכלא. כשאלון, יואב, וראובן הצטרפו לבאומן, חש ראובן אי נעימות לגבות את החוב כפושע שחב ציון לבאומן, ולכך רק אלון ויואב נכנסו יחד עם ישי בכדי לגבות את החוב, וראובן נשאר ברכב.
ג'ני (אולה שור-סלקטר) (עונה 2) - אמא של אופק והשכנה של ראובן.
אופק (עידו טאקו) (עונה 2) - הבן של ג׳ני, מצטרף לבאומן.
אדר חזן-מאיר ירושלמי (עונה 2) - עורכי הדין של עזרא שמסדרים לו עסקת טיעון.
ניסים בנימיני (פולי רשף) – ראש עיריית נהריה. בסוף העונה השנייה מוחלף בתפקיד בידי דניאל קלנר.
זיסקינד (אופיר וייל) – מנכ"ל העירייה שעובד בשביל מאור עזרא.
עמית גולן (עמית רומנו) – חבר של תום. חייל הנסחט בידי ארגון הפשע.
הדס אדרי (לירון ויגדור) – אשתו של קובי אדרי.
סקירת סדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון | מדרוג | ממוצע צופים |
| --- | --- | --- | --- | --- | --- | --- | --- |
|  | 1 | 8 | 8 | 25 בינואר 2021 | 8 במרץ 2021 | 18.9% | 518,000 |
|  | 2 | 8 | 8 | 13 ביוני 2023 | 7 באוגוסט 2023 | 12.1% | 352,000 |
פרקים > עונה 1 (2021)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מספר פרק בסדרה | מספר פרק בעונה | שם הפרק | תאריך שידור מקורי ישראל | נתוני צפייה | נתוני צפייה | מקור |
| מספר פרק בסדרה | מספר פרק בעונה | שם הפרק | תאריך שידור מקורי ישראל | אחוזי צפייה | מספר צופים | מקור |
| 1 | 1 | נהריה | 25 בינואר 2021 | 21.5% | 617,000 |  |
| 2 | 2 | חוקי המשחק | 26 בינואר 2021 | 17.7% | 514,000 |  |
| 3 | 3 | אל תוך הלילה | 1 בפברואר 2021 | 21.2% | 536,000 |  |
| 4 | 4 | אש | 8 בפברואר 2021 | 19.4% | 565,000 |  |
| 5 | 5 | הכי רחוק | 15 בפברואר 2021 | 18.6% | 535,000 |  |
| 6 | 6 | ניקוי אורוות | 22 בפברואר 2021 | 17% | 424,000 |  |
| 7 | 7 | חג הקציר | 1 במרץ 2021 | 18.3% | 475,000 |  |
| 8 | 8 | האמת | 8 במרץ 2021 | 17.8% | 481,000 |  |
פרקים > עונה 2 (2023)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מספר פרק בסדרה | מספר פרק בעונה | שם הפרק | תאריך שידור מקורי ישראל | נתוני צפייה | נתוני צפייה | מקור |
| מספר פרק בסדרה | מספר פרק בעונה | שם הפרק | תאריך שידור מקורי ישראל | אחוזי צפייה | מספר צופים | מקור |
| 9 | 1 | בחזרה לנהריה | 13 ביוני 2023 | 12.6% | 358,000 |  |
| 10 | 2 | מבחנים | 20 ביוני 2023 | 13.5% | 385,000 |  |
| 11 | 3 | מקסיקו | 27 ביוני 2023 | 14.2% | 417,000 |  |
| 12 | 4 | האולטימטום | 4 ביולי 2023 | 11.3% | 338,000 |  |
| 13 | 5 | הרומן מסתבך | 11 ביולי 2023 | 11.5% | 338,000 |  |
| 14 | 6 | השוטרים נחשפים | 18 ביולי 2023 | 11% | 301,000 |  |
| 15 | 7 | הפגישה | 1 באוגוסט 2023 | 11.1% | 303,000 |  |
| 16 | 8 | סוף הסיפור | 7 באוגוסט 2023 | 12.2% | 382,000 |  |
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס האקדמיה לטלוויזיה | סדרת דרמה ודרמה יומית | "השוטרים" – עונה 2 | מועמדות |  |
| 2024 | פרס האקדמיה לטלוויזיה | שחקנית ראשית בסדרת דרמה ודרמה יומית | שני כהן | מועמדות |  |
| 2024 | פרס האקדמיה לטלוויזיה | שחקן משנה בסדרת דרמה ודרמה יומית | דור הררי | מועמדות |  |
| 2024 | פרס האקדמיה לטלוויזיה | אפקטים ויזואליים ואיפור מיוחד | דניאל פליק | מועמדות |  |
הערות שוליים

↑  רן בוקר, מ"שעת נעילה" ועד "שנות הירח": זה מה שתראו החורף בטלוויזיה הישראלית, באתר ynet, 2 באוקטובר 2020
↑  גיל משעלי, ‏כוכב "השוטרים" חשף: לא תהיה עונה שלישית, באתר ‏מאקו‏, 2 באוגוסט 2023
↑  כוכב השוטרים "נרצח": "אין עונה שלישית, הסוף ברור לכולם", באתר אייס, 2 באוגוסט 2023
↑  כפיר אדר, רייטינג: האם הבכורה של 'השוטרים' בקשת 12 התעלתה על תחקיר עופרה חזה?, באתר אייס, 26 בינואר 2021
↑  מערכת ice, רייטינג: 'השוטרים' עם 17.7%, האם רשת 13 מצאה דרך לנצח?, באתר אייס, 27 בינואר 2021
↑  מערכת ice, רייטינג: השוטרים בפרק שהשיג נתון דומה להשקה, האם ברשת 13 מצאו תשובה?, באתר אייס, 2 בפברואר 2021
↑  מערכת ice, רייטינג: האם החלק ה-3 של 'עופרה' ניצח את השוטרים? ואיפה ראו יותר את משפט נתניהו?, באתר אייס, 9 בפברואר 2021
↑  יהודה לוינגר, רייטינג: מהדורת חדשות 12 מחצו עם הריאיון של נתניהו, באתר אייס, 16 בפברואר 2021
↑  מערכת ice, רייטינג: הפער בין קשת לרשת גדל במערכה על הפריים טיים, באתר אייס, 23 בפברואר 2021
↑  מערכת ice, רייטינג: האם המקור הצליחה לאיים בקרב על הפריים הטיים מול השוטרים?, באתר אייס, 2 במרץ 2021
↑  מערכת ice, רייטינג: האם המקור הצליחה לאיים בקרב על הפריים הטיים מול השוטרים?, באתר אייס, 9 במרץ 2021
↑  מערכת ice, רייטינג: גאולה אבן התרסקה, השוטרים ניצחה את מכבי ת"א?, באתר אייס, 14 ביוני 2023
↑  מערכת ice, רייטינג: הפטריוטים מזנקת, אך השוטרים שומרת על מרחק בטוח, באתר אייס, 21 ביוני 2023
↑  מערכת ice, רייטינג: גאולה אבן מתרסקת בכל החזיתות, הפטריוטים בירידה, באתר אייס, 28 ביוני 2023
↑  מערכת ice, רייטינג: שרון גל ומגי טביבי חוזרים למקום השני, כאן 11 אחרונה, באתר אייס, 5 ביולי 2023
↑  מערכת ice, רייטינג: השוטרים והפטריוטים חגגו, גאולה אבן מזנקת לשיא, באתר אייס, 11 ביולי 2023
↑  מערכת ice, רייטינג: 'השוטרים' ריסקו את 'שמיים אדומים', 'הפטריוטים' שוב חגגו, באתר אייס, 8 באוגוסט 2023
↑  מערכת ice, רייטינג: 'השוטרים' בקרב צמוד עם רשת 13, 'הפטריוטים' קרסו?, באתר אייס, 2 באוגוסט 2023
↑  מערכת ice, רייטינג: השוטרים וקשת 12 חגגו מעל כולם, הפטריוטים בעלייה, באתר אייס, 8 באוגוסט 2023
↑  תכניית גמר פרסי הטלוויזיה 2023.pdf
1 2  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
1 2  במגזר היהודי
1 2  באוכלוסייה הכללית
ואוט פולס

| --- | --- |

פולס ב-2016
 לידה:  1 באוקטובר 1987 (בן 37) ונריי, לימבורג, הולנד
 כינוי:  ואוט
 גובה:  183 ס״מ 
 משקל:  65 ק"ג 
 תחום:  טיפוס
 התמחות:  כביש
 קבוצה נוכחית:  אסטנה
 קבוצות עבר:  ואקנסוליל (2009–2013)   אומגה פארמה קוויק סטפ (2014)   קבוצת אינאוס (2015-2019)   בחריין–ויקטוריוס (2024-2020)
 הישגי שיא:  מרוצי קטעים וואלטה אה אנדלוסיה (2022) מרוצים חד-יומיים לייז'–בסטון–לייז' (2016)
 www.woutpoels.nl
 
ואוטר "ואוט" פולס (בהולנדית: Wout Poels; נולד ב-7 באוקטובר 1987) הוא רוכב אופני כביש הולנדי בקבוצת אסטנה. פולס הוא מנצח המונומנט לייז'–בסטון–לייז' בשנת 2016.
ביוגרפיה

פולס נולד ב-7 באוקטובר 1987 בונריי, שבמחוז לימבורג, הולנד. אחיו הגדול, נורברט, היה גם רוכב אופני כביש.
פולס נודע בעיקר כפועל (דומסטיק). הוא היה הפועל הבכיר של כריסטופר פרום במהלך ניצחונו בוואלטה אספנייה 2017 ובג'ירו ד'איטליה 2018.
ביוגרפיה > ואקנסוליל (2009–2013)

הוא התחיל לרכוב במסגרת מקצוענית בשנת 2009, בקבוצת ואקנסוליל. ב-2010 ניצח את הקטע החמישי בטור ד'לאן וסיים שני כללי במדי הקבוצה, מאוחר יותר באותה עונה ניצח את הקטע הרביעי בטור של בריטניה. ב-2011 סיים רביעי בטור של פולין. הוא ניצח באותה עונה את הקטע הרביעי בטור ד'לאן וסיים שני כללי. פולס ערך את הופעת הבכורה שלו בגרנד טור, כאשר נבחר לוואלטה אספנייה וסיים פעמיים במקום השני בקטעים.
ב-2012 ניצח את קטגוריית הרוכב הצעיר בטירנו–אדריאטיקו וסיים שמיני כללי, 1:25 אחרי וינצ'נצו ניבאלי המנצח. הוא סיים שני בטור של לוקסמבורג, ניצח את קטגוריית הרוכב הצעיר ואת הקטע השלישי. הוא ערך את הופעת הבכורה שלו ב-טור דה פראנס, אך נטש את המרוץ במהלך הקטע ה-6. ב-2013 סיים עשירי בטירנו–אדריאטיקו ותשיעי בוואלטה אל פאייס ואסקו. פולס התחרה גם בטור דה פראנס וגם בוואלטה אספנייה ב-2013 ולא בלט, הוא ניצח את הקטע הרביעי בטור ד'לאן.
ביוגרפיה > אומגה פארמה קוויק סטפ (2014)

ב-2014 הצטרף פולס אל הקבוצה הבלגית אומגה פארמה קוויק סטפ. הוא סיים תשיעי בסטראדה ביאנקה, ניצח את הקטע הרביעי וסיים במקום העשירי הכללי בוואלטה אל פאייס ואסקו. הוא ערך את הופעת הבכורה שלו בג'ירו ד'איטליה וסיים במקום ה-21 הכללי. בהמשך השתתף גם בוואלטה אספנייה וסיים במקום ה-38 הכללי.
ביוגרפיה > סקיי (2015–2019)

פולס הצטרף לסקיי לאחר עונה בלבד במדי אומגה פארמה קוויק סטפ. הוא ניצח את הקטע הרביעי וסייע שביעי בטירנו–אדריאטיקו. הוא נבחר לסגל סקיי בטור דה פראנס, וסייע לכריס פרום לנצח את המרוץ. הוא סיים שמיני בקלאסיקת ברטאן ושני בטור של בריטניה, לאחר שגם ניצח את הקטע החמישי. בסוף העונה התחרה פולס באיטליה, מסיים חמישי במילאנו–טורינו ו-12 בג'ירו די לומברדיה.
ב-2016 ניצח פולס את הוולטה אה ולנסיה לאחר שגם ניצח בשלושה קטעים במרוץ. הוא סיים שביעי בוואלטה אה אנדלוסיה וניצח את הקטע הרביעי בוולטה אה קטלוניה. פולס סיים רביעי בלה פלש ואלון, אך שיא העונה שלו הגיע ארבעה ימים מאוחר יותר, כאשר ניצח במונומנט לייז'–בסטון–לייז', גובר על מייקל אלבסיני ועל רוי קושטה בספרינט סיום. עם ניצחונו הפך פולס להולנדי הראשון מאז אדרי ואן דר פול (1988) שמנצח במרוץ. הוא סיים שישי באליפות הולנד בנגד השעון. פולס נבחר בפעם השנייה ברציפות לטור דה פראנס, ושוב סייע לכריס פרום לנצח במרוץ כאשר היה אחד מהפועלים שלו. הוא השתתף באולימפיאדת ריו דה ז'ניירו במרוץ הכביש, אך לא הצליח לסיים את המרוץ. לאחר מכן, ניצח את הקטע השישי בטור של בריטניה.
ב-2017 פתח פולס את העונה עם מקום רביעי בוואלטה ולנסיה ובוואלטה אנדלוסיה. בטור של פולין, סיים פולס במקום השלישי הכללי, 3 שניות אחרי דילן טונס המנצח ו-2 שניות אחרי רפא מייקה שסיים שני. הוא סיים שישי בוואלטה אספנייה, בתוצאה הכללית הטובה ביותר שלו בגרנד טור. הוא סייע לכריס פרום לנצח במרוץ. הוא סיים שישי גם במילאנו–טורינו ובמקום השביעי בטור של גואנשי. בעונת 2018, ניצח את הקטע השני בוואלטה אנדלוסיה, את קטגוריית הנקודות וסיים במקום השני הכללי. הוא ניצח את הקטע הרביעי בפריז–ניס וסייע לכריס פרום לנצח את הג'ירו ד'איטליה, כשפולס עצמו מסיים במקום ה-12. לאחר מכן, פולס סייע לגריינט תומאס לנצח את הטור דה פראנס. הוא ניצח את הקטע השישי וסיים במקום השני הכללי בטור של בריטניה, 17 שניות מז'וליאן אלאפיליפ המנצח.
ב-2019, סיים שלישי בטור דאון אנדר ובוואלטה או אלגראבה. הוא סיים שביעי בטירנו–אדריאטיקו ועשירי בלה פלש ואלון. הוא ניצח את הקטע השביעי בדופינה ליברה וסיים במקום הרביעי הכללי. הוא סיים במקום ה-26 בטור דה פראנס, מסייע לאיגן ברנל לנצח ולגריינט תומאס לסיים שני. בוואלטה אספנייה, סיים במקום ה-34 הכללי.
ביוגרפיה > בחריין מקלארן (2020 - 2024)

בתום עונת 2019, חתם פולס בקבוצת בחריין מרידה (כיום בחריין מקלארן).
הערות שוליים

↑  WOUT POELS SIGNS FOR TEAM BAHRAIN MERIDA, www.teambahrainmerida
פולס לאחר ניצחונו בקטע ה-8 בטור של בריטניה, 2018
לקרוס

משחק לקרוס
סכמה של מגרש לקרוס גברים
מקל לקרוס
לקרוס (באנגלית: Lacrosse; תעתיק מיושן בעברית: להקרוס או לאקרוס) הוא ספורט קבוצתי, שבו השחקנים משתמשים במקל שבקצהו רשת, כדי למסור ולתפוס כדור גומי קשיח, במטרה להכניס אותו לתוך שער הקבוצה היריבה. במשחק על פי ארגון ה-MLL שעון הזריקות עומד על 30 שניות, ואילו על פי ארגון ה-NLL הוא עומד על 60 שניות. מקור המשחק בצפון אמריקה, והוא ספורט הקיץ הלאומי של קנדה (לצד הוקי קרח שהוא הספורט הלאומי של החורף).
בלקרוס גברים, בגרסתו העכשווית, משחקים בקיץ במגרש דשא או דשא מלאכותי. משחקים בכל קבוצה עשרה שחקנים - שלושה תוקפים, שלושה מגינים, שלושה קשרים ושוער. למשחק קיימת גם גרסה לאולמות או במגרשים פתוחים (Box Lacrosse) שמתאימה גם לעונת החורף, ואותה משחקים על דשא מלאכותי או משטח קשה באולמות הוקי קרח. גרסה זאת משוחקת עם שישה שחקנים (שוער וחמישה שחקנים בשונה ממשחק הלקרוס הרגיל, לקרוס שדה, הכולל שוער ותשעה שחקנים).
היסטוריה

לקרוס הומצא על ידי ילידי צפון אמריקה והשם לקרוס נתן למשחק על ידי משקיפים צרפתיים. המשחק נחשף למערב, כאשר המסיונר הישועי הצרפתי, ז'אן דה ברבף (Jean-de-Brébeuf), צפה במשחק ב-1636, ואף הזכיר את המשחק בספרו "יחסי הישועיים" בסביבות 1640. ללקרוס באופן מסורתי היו ייעודים רבים, כולל יישוב סכסוכים ואימון לוחמים צעירים. לעיתים שיחקו את המשחק במגרש שאורכו יותר מקילומטר, משחק יכול היה להימשך לפעמים ימים, ובכל צד שיחקו 100 עד 1,000 שחקנים. עד המאה ה-19, התפתח הלקרוס למשחק פחות אלים, ומתיישבים צרפתיים החלו לשחק אותו. ב-1856 רופא שיניים קנדי, ד"ר ויליאם ג'ורג' בירס, הקים את מועדון הלקרוס של מונטריאול וב-1867 תיעד את חוקי המשחק, במסגרת תיעוד זה הוא קיצר את משך המשחק, וצמצם את מספר השחקנים לעשרה בכל צד.
לקרוס במשחקים האולימפיים

באולימפיאדת סנט לואיס (1904) ובאולימפיאדת לונדון (1908) התקיים טורניר לקרוס. בסנט לואיס 1904, השתתפו 3 נבחרות, 2 נבחרות מקנדה ואחת מארצות הברית. בלונדון 1908 השתתפו שתי נבחרות, אחת מקנדה ואחת מבריטניה. באולימפיאדת אמסטרדם (1928) היה ניסיון להחזיר את הטורניר למשחקים האולימפיים ולכן נערך טורניר הדמיה בהשתתפות 3 נבחרות מארצות הברית, מבריטניה ומקנדה. איגוד הלקרוס העולמי מנסה להכליל את המשחק ברשימת ענפי הספורט של אולימפיאדת לוס אנג'לס (2028).
באוקטובר 2023, הודיעה הוועדה האולימפית כי הענף יחזור למשחקים האולימפיים באולימפיאדה שתערך ב-2028 בלוס אנג'לס.
לקרוס בישראל

איגוד הלקרוס הישראלי הוקם ב-2011 וכלל הקמת נבחרות וליגות לקרוס לגברים ולנשים. מאז הוקם האיגוד מתפתח הענף בהדרגה בישראל ושיאו הבינלאומי היה כשקיבל את אירוח אליפות העולם בלקרוס 2018 בנתניה בהשתתפות 46 נבחרות. ענף הלקרוס נכלל לראשונה בין ענפי הספורט במכביה העשרים שהתקיימה ב-2017. נתניה קיבלה את אירוח אליפות אירופה לנשים בלקרוס שהתקיימה ביולי 2019 בהשתתפות 16 נבחרות.
לקרוס בישראל > גברים > ליגה

ליגת הגברים בלקרוס נוסדה ב-2015. בעונת 2016 זכתה באר שבע באליפות הליגה הראשונה לאחר שניצחה את חיפה 10–11 במשחק שהתקיים ב-28 ביולי 2016.
ב-10 באוגוסט 2017 זכתה קבוצת באר שבע באליפות השנייה ברציפות לאחר ניצחון מוחץ 8–14 על אשקלון. השחקן המצטיין בטורניר הבוגרים היה מספר 23 מבאר שבע אריק פישר.
בעונת 2018 משחקות בליגת העל קבוצות מאשדוד, אשקלון, באר שבע, נתניה, קריית גת, שדרות ובליגה שנייה משחקות קבוצות מהרצליה, חיפה, כפר יונה, רמלה, שער הנגב, תל-מונד.
לקרוס בישראל > גברים > נבחרת ישראל

הטורניר הבינלאומי הראשון בו השתתפה נבחרת ישראל בלקרוס, היה אליפות אירופה בלקרוס שהתקיימה באמסטרדם, הולנד ב-2012 וסיימה במקום שמיני.
אליפות העולם לגברים בלקרוס הראשונה בה השתתפה ישראל, היא האליפות שנערכה בדנוור, בקולורדו שבארצות הברית ביולי 2014 וסיימה את הטורניר במקום שביעי.
בספטמבר 2015 השתתפה לראשונה באליפות העולם בלקרוס באולמות, שהתקיימה בסירקיוז בניו יורק שבארצות הברית וסיימה את הטורניר במקום רביעי. גם באליפות העולם בלקרוס באולמות שהתקיימה בלאנגלי בקולומביה הבריטית בקנדה בספטמבר 2019, סיימה ישראל במקום הרביעי.
באליפות אירופה בלקרוס שנערכה בבודפשט, הונגריה מ-28 ביולי ועד 6 באוגוסט 2016 זכתה נבחרת ישראל במדליית כסף עם 7 ניצחונות והפסד אחד, אחרי נבחרת אנגליה שזכתה במדליית זהב עם 8 ניצחונות ולפני פינלנד אף היא עם 7 ניצחונות והפסד אחד. במשחק על מדליית הזהב הפסידה נבחרת ישראל לנבחרת אנגליה 6–7 המשחק היחיד אותו הפסידה הנבחרת.
נבחרת ישראל זכתה במדליית זהב באליפות אירופה בלקרוס באולם (Box lacrosse) שנערכה בפינלנד ביולי 2017 לאחר ניצחון במשחק הגמר על נבחרת צ'כיה (7-8).
באליפות העולם לגברים בלקרוס שנערכה במכון וינגייט נתניה ביולי 2018, בהשתתפות 46 נבחרות באליפות העולם הגדולה ביותר שהתקיימה בענף, סיימה נבחרת ישראל את הטורניר במקום שביעי.
לקרוס בישראל > נשים > ליגה

ב-2017 נוסדה ליגת הנשים בלקרוס בישראל. בעונתה הראשונה השתתפו ארבע קבוצות מאשקלון, באר שבע, קריית גת ונתניה.
לקרוס בישראל > נשים > נבחרת ישראל

נבחרת הנשים של ישראל בלקרוס השתתפה לראשונה בגביע העולם לנשים בלקרוס שנערך באושאווה, אונטריו קנדה ביולי 2013 וסיימה את הטורניר במקום שמיני. בגביע העולם לנשים בלקרוס שנערך בגילדפורד, אנגליה ביולי 2017 סיימה נבחרת הנשים של ישראל בלקרוס במקום שישי וכך גם בגביע העולם ב-2022 שהתקיים בבולטימור, מרילנד ארצות הברית.
ב-2015 השתתפה לראשונה באליפות אירופה לנשים בלקרוס שהתקיימה בנימבורק בצ'כיה וסיימה את הטורניר במקום רביעי. נתניה אירחה את אליפות אירופה לנשים שהתקיימה ביולי 2019 בהשתתפות 16 נבחרות וסיימה את הטורניר במקום השני לאחר שפגשה בגמר את נבחרת אנגליה, אלופת שני הטורנירים האחרונים, והפסידה בו בתוצאה 7–10.
הערות שוליים

↑  שמעון כהן, אלופת אירופה בלקרוס אולמות: ישראל, באתר ערוץ 7, 16 ביולי 2017
↑  שי לב, ‏ביולי זה קורה: אליפות העולם בלקרוס בנתניה, באתר ONE‏, 25 ביוני 2018
| ענפי ספורט אולימפיים |
| --- | --- | --- |
| משחקי הקיץ | משחקי הקיץ |  |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |  |
| משחקי כדור | בדמינטון • גולף • הוקי שדה • טניס • טניס שולחן • כדורגל • כדוריד • כדורמים • כדורסל • כדורסל 3x3 • כדורעף • כדורעף חופים • רוגבי שביעיות |  |
| ספורט גופני | אתלטיקה • ברייקינג • הרמת משקולות • טיפוס • טריאתלון • ירי תחרותי • סקייטבורדינג • סיף • קרב חמש מודרני • קשתות |  |
| התעמלות | התעמלות אמנותית • התעמלות מכשירים • טרמפולינה |  |
| ספורט ימי | גלישת גלים • חתירה • קאנו/קיאק • שיט |  |
| ענפי קרב | אגרוף • ג'ודו • היאבקות (סגנון חופשי, סגנון יווני רומי) • טאקוונדו |  |
| רכיבה | איוונטינג • רכיבה אמנותית • קפיצות ראווה |  |
| שחייה | קפיצה למים • שחייה תחרותית • שחייה צורנית • שחייה במים פתוחים |  |
| משחקי החורף | משחקי החורף |  |
| ענפי קרח | הוקי קרח • קרלינג |  |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |  |
| מזחלות | בובסלי • סקלטון • לוז' |  |
| החלקה על הקרח | החלקה אמנותית • החלקה מהירה • החלקה מהירה במסלול קצר |  |
| ענפי עבר במשחקי הקיץ | ענפי עבר במשחקי הקיץ |  |
| ענפי עבר | בייסבול • כדור בסקי • כדור כף יד • כדור מחבט • לקרוס • מרוץ סירות מנוע • משיכת חבל  • סופטבול • פולו • קרוקט • קרוקט אמריקאי • קראטה • קריקט |  |
| --- | --- |
בקרת זהויות :  NLI: 987007550697005171  GND: 4166361-5  LCCN: sh85073854  NDL: 00577026  NKC: ph402610
רונן דן

| --- | --- |

 לידה:  25 באפריל 1961 (בן 63)
 מדינה:  ישראל 
 השתייכות:   צבא הגנה לישראל
 תקופת הפעילות:  1979–2012 (כ־33 שנים)
 דרגה:   תת-אלוף
 תפקידים בשירות
  מפקד טייסת 110  מפקד טייסת 109   מפקד בסיס חצור   מפקד בסיס תל נוף  נספח אווירי בארצות הברית
 פעולות ומבצעים
   מלחמת לבנון הראשונה   מלחמת לבנון השנייה
 
רונן דן (נולד ב-25 באפריל 1961) הוא קצין צה"ל במילואים בדרגת תת-אלוף, שירת כמפקד בסיס חצור, מפקד בסיס תל נוף ונספח חיל האוויר בארצות הברית.
ביוגרפיה

דן התגייס לצה"ל ב-1979 וב-1981 סיים קורס טיס במגמת קרב. שירת כטייס קרב על מטוסי F-16 ו-F-15, ושימש מפקד קורס ראשוני קרב בבית הספר לטיסה. ב-1993 מונה למפקד טייסת 110, טייסת F-16. ב-1995 מונה למפקד טייסת 109. ב-1997 עבר למטה חיל האוויר ושימש כראש ענף תכנון, ב-1999 מונה לראש מחלקת הדרכה במטה חיל האוויר וב-2003 מונה למפקד בסיס חצור ופיקד עליו עד יולי 2006. לאחר מלחמת לבנון השנייה, הועלה לדרגת תת-אלוף ומונה למפקד בסיס תל נוף, הוא פיקד על הבסיס בתקופת מבצע עופרת יצוקה ועד מרץ 2009. בשנים 2009 עד 2012 שימש נספח חיל האוויר בארצות הברית וקנדה. בשירות המילואים משמש מדריך בבית הספר לטיסה, ממיין במרכזי הערכה לאלופי משנה ובהצבת חירום במטה המבצעי של חיל האוויר.
לאחר שחרורו מונה לסמנכ"ל שיווק חטיבת מערכי מל"ט בחברת אלביט מערכות. כמו כן שימש מנכ"ל חברת גורן תעופה, חברת בת של גורן חקלאות.כיום משמש כמנכ"ל חברות TOXSORB ו-TRIPLET מקבוצת WFI.